**Դիմիտրիս Դրուցաս** (հուն․՝ Δημήτρης Δρούτσας, օգոստոսի 5, 1968(1968-08-05), Նիկոսիա, Կիպրոս), հույն քաղաքական գործիչ, Հունաստանի նախկին արտգործնախարար։

Կենսագրություն
--------------

Դիմիտրիս Դրուցասը ծնվել է 1968 թվականին Կիպրոսի Նիկոսիա քաղաքում։ 1994 թվականին ավարտել է Վիեննայի համալսարանի իրավագիտության ֆակուլտետը։ Բարձրագույն կրթություն ստանալուց հետո աշխատել է որպես Եվրոպական իրավունքի պրոֆեսորի օգնական՝ Վիեննայի տնտեսագիտության և բիզնեսի համալսարանին կից Եվրոպական հարցերի հետազոտական կենտրոնում։ Միևնույն ժամանակ Դրուցասը Ավստրիայի արտաքին գործերի նախարար Վոլֆգանգ Շյուսելի իրավաբանական խորհրդականն էր 1998 թվականից մինչև 1999 թվականը։

Դրուցասի գիտական նվաճումների թվում են եվրոպական օրենսդրության, միջազգային և եվրոպական առևտրային իրավունքի, արտաքին և պաշտպանական քաղաքականության վերաբերյալ աշխատությունները։ Դրանք հրատարակվել են Հունաստանում և արտերկրում։ Դիմիտրիսը ազատ տիրապետում է գերմաներեն, անգլերեն, ֆրանսերեն և ռուսերեն լեզուներին։

Ամուսնացած է հույն լրագրող Ֆեյ Քարավիտիի հետ։

Քաղաքական կարիերա
-----------------

1999 թվականին Դիմիտրիս Դրուցասը վերադարձել է Հունաստան որպես Հունաստանի արտաքին գործերի նախարարի հատուկ խորհրդական։ Կարևոր հարցերի շարքում, որոնց կողմնակիցն էր նա․ Թուրքիայի հետ քաղաքական մերձեցումը, Կիպրոսի միացումը ԵՄ-ին և Կիպրոսի խնդրի լուծումը։

2004 թվականի մարտին նա նշանակվել Է Համերկրային սոցիալիստական շարժման (ՊԱՍՈԿ) նախագահ Յորգոս Պապանդրեուի դիվանագիտական կաբինետի տնօրեն։ 2008 թվականի մարտից նա ծառայել է որպես ՊԱՍՈԿ-ի ներկայացուցիչ և 2008 թվականի մայիսին նշանակվել է արտաքին քաղաքականության և միջազգային հարաբերությունների հարցերով քարտուղար։

2010 թվականի սեպտեմբերի 7-ին Դիմիտրիս Դրուցասը նշանակվեց Հունաստանի արտաքին գործերի նախարար։ Այդ պաշտոնում Դրուցասի առաջին քայլերից են եղել պաշտոնական այցերը Մերձավոր Արևելք, մասնավորապես Հորդանան, Իսրայել, Պաղեստին, Եգիպտոս և Լիբանան։

Ծանոթագրություններ
------------------

1. 1 2  Munzinger Personen (գերմ.)
2. ↑  «Ministry of Foreign Affairs of Greece. Biography. Dimitris P. Droutsas». Արխիվացված է օրիգինալից 2006 թ․ հուլիսի 14-ին. Վերցված է 2010 թ․ հոկտեմբերի 19-ին. `{{cite web}}`: Invalid `|url-status=404` (օգնություն)
3. ↑  «В правительстве Греции произошли масштабные перестановки». Արխիվացված է օրիգինալից 2010 թ․ սեպտեմբերի 14-ին. Վերցված է 2020 թ․ մարտի 20-ին.
4. ↑  Георгиос Папандреу изменил состав своего правительства — ana-mpa Արխիվացված է Մարտ 11, 2012 Wayback Machine-ի միջոցով:
5. ↑  «Ministry of Foreign Affairs of Greece. Foreign Minister Droutsas to tour Middle East (17–20 October 2010)». Արխիվացված է օրիգինալից 2006 թ․ հուլիսի 14-ին. Վերցված է 2010 թ․ հոկտեմբերի 19-ին. `{{cite web}}`: Invalid `|url-status=404` (օգնություն)
6. ↑  «Droutsas visits Ramala». 2010 թ․ հոկտեմբերի 19. Վերցված է 2010 թ․ հոկտեմբերի 19-ին.

Արտաքին հղումներ
----------------

* Биография на сайте ana-mpa(հուն.)
* Υπουργείο Εξωτερικών's photostream Արխիվացված 2010-11-11 Wayback Machine на Flickr, лицензированные под {{cc-by-sa-2.0}}

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դիմիտրիս Դրուցաս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |
|  |
| Չափորոշչային վերահսկողություն | GND: 129496340 · GTAA: 227583 · ISNI: 0000000027016898 · VIAF: 47843169 · WorldCat VIAF: 47843169 |

 |